《燕垒谣》
清代·王式丹

前溪啄晴沙，晴沙裹落花。别院掠微风，微风接飞虫。

呢喃只傍觚棱东，侧翅珠帘第几重。䙰褷野鸟湖之涘，朝鸣暮宿菰芦里。

不须苦羡雕梁垒，自引双雏拍春水。

作者简介：（1645—1718）江苏宝应人，字方若，号楼村。积学嗜古，为诸生即有盛名。年近六十始中举，康熙四十二年进士第一，授修撰。五十二年，遭江南科场案牵连，久之始白。工诗，宋荦选其诗入《江左十五子诗选》。有《楼村集》。